[bookmark: _Hlk174612297]Atklātā konkursa VIAA 2026/65 ERAF
nolikuma 3.1. pielikums
Ar 31.08.2026. grozījumiem


Atklāta konkursa
“Vispārīgā vienošanās par dažādu inženiersistēmu skaitītāju un to datu eksporta moduļu piegādi, uzstādīšanu un garantijas nodrošināšanu dažādās profesionālajās izglītības iestādēs un koledžās”
(ID Nr. VIAA 2026/65 ERAF)

DARBA UZDEVUMS
Iepirkuma priekšmeta 1. daļai
“Siltuma skaitītāji”
Aktualizācijas datums – 31.08.2026.

[bookmark: _Hlk184831724]Iepirkuma priekšmets ir profesionālo izglītības iestāžu un koledžu būvju inženiertehnisko sistēmu enerģijas patēriņa monitorēšanas veikšanai nepieciešamo skaitītāju, datu eksporta moduļu un ar to saistīto palīgmateriālu (turpmāk - Preces) piegāde, uzstādīšana un garantijas nodrošināšana.
  
1. Iepirkuma izpildē iesaistītās puses:

1.1. Pasūtītājs – Valsts izglītības attīstības aģentūra, Vaļņu iela 1, Rīga, LV-1050 (turpmāk – Pasūtītājs), kurš slēgs Vispārīgo vienošanos.
1.2. Pasūtītāja sadarbības partneri - profesionālās izglītības iestādes un koledžas (turpmāk – PII), kuras slēgs uz attiecīgo PII attiecināmo līgumu noslēgtās Vispārīgās vienošanās ietvaros.
1.3. Izpildītājs:
1.3.1. Vispārīgās vienošanās ietvaros – uzņēmējs, kurš atklāta konkursa ietvaros būs tiesīgs slēgt vispārīgo vienošanos un iesniegt piedāvājumu par Pasūtītāja pieprasīto (atbilstoši nepieciešamībai) Preču piegādi un uzstādīšanu attiecīgajā PII;
1.3.2. Līguma ietvaros – uzņēmējs, kurš Vispārīgās vienošanās ietvaros būs tiesīgs slēgt līgumu par attiecīgajam PII nepieciešamo Preču piegādi, uzstādīšanu un garantijas nodrošināšanu.

2. Objekti - PII ēkas (mācību korpusi, dienesta viesnīcas, sporta korpusi, darbnīcu korpusi) (turpmāk – Objekti), kuros Pasūtītājam var rasties nepieciešamība uzstādīt dažādas Preces. Objektu saraksts pielikumā Nr. 3.3. Pasūtītājam ir tiesības samazināt vai palielināt Objektu skaitu par 15% (no kopējā Objektu apjoma). Nepieciešamais Preču skaits Pasūtītājam būs zināms tikai pēc Objektu apsekošanas un inženiersistēmu apsekošanas atzinumu saņemšanas, kā arī vēlāk, atbilstoši nepieciešamībai.
2.1. Objektos atrodas:
2.1.1. Inženiersistēmas – siltumenerģiju vai elektroenerģiju patērējoši objektu iekšējo tīklu elementi (ventilācijas agregāti, gaisa kondicionieri, siltummaiņi, cirkulācijas sūkņi, kompresori, apgaismojums, esošie skaitītāji, u.c.) (turpmāk – Inženiersistēmas);
2.1.2. Mācību iekārtas – profesionālās izglītības mācību procesā izmantoti darba galdi un tehnika (virpas, frēzes, ripzāģi, skaidu savācēji, autoklāvi, u.c.) (turpmāk – Mācību iekārtas).

3.  Atklāta konkursa mērķis:

3.1. Atbilstoši Pasūtītāja vajadzībām un pieprasījumam, veikt Objektu Inženiersistēmu un Mācību iekārtu enerģijas patēriņa monitorēšanas datu ieguvi, uzstādot Preces enerģijas patēriņa monitorēšanai un patēriņa datu attālinātai nolasīšanai, pieslēdzot tās centralizētai enerģijas patēriņa monitorēšanas platformai Energodati.lv (turpmāk – EPM platforma). 

3.2.  Veikt iegūto datu centralizētu uzkrāšanu, analīzi un apkopošanu EPM platformā. Pasūtītāja mērķis ir gūt aktuālu informāciju par katra Objekta un tajā uzstādīto Inženiersistēmu un atsevišķu Mācību iekārtu enerģijas patēriņu, veikt patēriņa datu analīzi, salīdzināšanu un prognozēšanu, kā arī, balstoties uz patēriņa datiem, noteikt Inženiersistēmas, kurām prioritāri nepieciešama energoefektivitātes paaugstināšana un automatizācija, lai iespējami efektīvi izmantotu energoefektivitātes uzlabojumiem pieejamo finansējumu.

4.  Vispārīgās vienošanās noslēgšanas un atsevišķo līgumu izpildes posmi:
  
4.1. [bookmark: _Hlk211257390]Pretendentiem, iesniedzot piedāvājumu atklātā konkursā, finanšu piedāvājumā būs jānorāda piedāvātās visbiežāk uzstādāmās Preces (tām jāatbilst Darba uzdevuma 5.sadaļā noteiktajām minimālajām tehniskajām prasībām), kā arī jānorāda katras Preces maksimāli iespējamo līgumcenu EUR, bez PVN (iekļaujot izmaksas, kas saistītas ar objekta apsekošanu, Preču piegādi, uzstādīšanu, pieslēgšanu, nodošanu, garantijas nodrošināšanu un citas saistītās izmaksas un citus ar piegādi un uzstādīšanu saistītos riskus).
4.2. Atklāta konkursa ietvaros atbilstoši Nolikuma prasībām tiks atlasīti pretendenti, ar kuriem Pasūtītājs slēgs Vispārīgo vienošanos.
4.3. Pasūtītājs, apzinot enerģijas patēriņa monitorēšanas vajadzības attiecīgajos PII Objektos, kopā ar konkrētā Objekta inženiersistēmu apsekošanas atzinumu nosūtīs visiem Vispārīgās vienošanās Izpildītājiem uzaicinājumu iesniegt detalizētus piedāvājumus par visu konkrētajā uzaicinājumā noteikto apjomu (turpmāk – Piedāvājumi).
4.4. Vispārīgās vienošanās Izpildītājiem ir tiesības veikt uzaicinājumā minētā Objekta apsekošanu, sazinoties ar attiecīgās PII kontaktpersonu.
4.5. Vispārīgās vienošanās Izpildītāji, sagatavojot Piedāvājumus, par Precēm nedrīkst piedāvāt dārgākas cenas, nekā sākotnēji piedāvāts (drīkst piedāvāt vienādas vai zemākas cenas).
4.6. Pēc Piedāvājumu izvērtēšanas Vispārīgajā vienošanās noteiktajā kārtībā, Pasūtītājs no visiem Piedāvājumiem, kas atbilst uzaicinājuma un Vispārīgās vienošanās prasībām, izvēlēsies Piedāvājumu ar viszemāko piedāvāto kopējo cenu par Preču piegādi un uzstādīšanu, un aicinās uzvarējušā piedāvājuma Izpildītāju slēgt Preču piegādes un uzstādīšanas līgumu ar attiecīgo PII.
4.7. Pasūtītājs nodrošinās Izpildītāju ar datu eksporta moduļiem nepieciešamajām SIM kartēm datu pārraidei uz EPM platformu.
4.8. Izpildītājs uzstāda Preču komplektus, t.sk. pieslēdz enerģijas patēriņa monitorēšanas iekārtas (skaitītājus) datu eksporta moduļiem (logeriem), nodrošina iekārtu barošanas elektroapgādi, ja tāda nepieciešama, aizsardzības drošinātāju u.c. sistēmas drošai un stabilai funkcionēšanai nepieciešamu darbu izpildi, sagatavo monitoringa shēmu un pievieno pieņemšanas nodošanas aktu.

5. Preču specifikācija:

5.1. Siltumenerģijas patēriņa skaitītāji:
5.1.1. Siltumenerģijas skaitītājiem jāatbilst Ministru kabineta 22.08.2006. noteikumu Nr. 667 „Noteikumi par metroloģiskajām prasībām siltumenerģijas skaitītājiem” un Ministru kabineta 12.04.2016. noteikumu Nr. 212 „Mērīšanas līdzekļu metroloģiskās prasības un to metroloģiskās kontroles kārtība” prasībām;
5.1.2. Siltumenerģijas skaitītājiem ir jābūt sertificētiem izmantošanai Eiropas Savienībā, tiem ir veikta atbilstības novērtēšana un tie marķēti ar CE marķējumu un papildus metroloģisko marķējumu;
5.1.3. Siltumenerģijas skaitītāja ražotājs saņēmis ISO 9001 vai līdzvērtīgu kvalitātes sertifikāciju, kura ir apliecināta ar atbilstošiem sertifikātiem, kurus piešķīra akreditēta, neatkarīga organizācija;
5.1.4. Darbības princips: ultraskaņas kompaktie siltuma skaitītāji;
5.1.5. Montāžas vieta - turpgaita;
5.1.6. Ultraskaņas plūsmas sensors qp – 0.6 / 1.5 / 2.5 / 3.5 / 6.0 / 10.0 / 15.0 / 25.0 / 40.0 / 60.0 un 100.0 m3/h;
5.1.7. Konstrukcijai jāparedz nogulšņu neuzkrāšanos uz ultraskaņas devējiem un to atstarotājiem;
5.1.8. Mērījumu robežas: vismaz no qp/100 līdz qp*2;
5.1.9. Integrēts vai atsevišķā, pie sienas montējamā blokā izpildīts enerģijas kalkulators;
5.1.10. Kabeļa garums no plūsmas mērītāja līdz enerģijas kalkulatoram, ja tas uzstādāms pie sienas, ne mazāk kā 1.5 m;
5.1.11. Skaitītājiem ražotājs veicis mērījumu precizitātes noturības laika gaitā novērtējumu (NOWA vai AGFW vai līdzvērtīgu) un publicējis rezultātus;
5.1.12. Skaitītāju precizitātes klase: ne sliktāka par 2;
5.1.13. Skaitītāju aizsardzības klase vismaz IP54;
5.1.14. Plūsmas mērītāja sensora uzstādīšana jebkurā pozīcijā (horizontāli, vertikāli vai slīpumā);
5.1.15. Izslēgts ar 31.08.2026. grozījumiem;
5.1.16. Iekārtas precīzai darbībai nav nepieciešami taisnie plūsmas nomierināšanas posmi pirms un pēc plūsmas mērītāja;
5.1.17. Spiediena klase: ne zemāka par PN16 vītnes tipa savienojumiem un ne zemāka par PN25 atloku tipa savienojumiem;
5.1.18. Temperatūras mērdiapazons: vismaz no +5 0C līdz +130 0C;

5.2. Siltumenerģijas skaitītāju enerģijas kalkulatori:
5.2.1. Integrēts plūsmas mērītājā vai pie sienas stiprināms enerģijas kalkulators ar plūsmas mērītāja un temperatūras zonžu kabeļu pieslēgvietām un integrētu datu eksporta izmantojot M-Bus, Modbus vai ekvivalentu protokolu datu moduli;
5.2.2. Vismaz 8 ciparu displejs;
5.2.3. Temperatūras diapazons: vismaz no +2 0C līdz +170 0C;
5.2.4. Temperatūru starpības diapazons vismaz no 3K līdz 130 K;
5.2.5. Izslēgts ar 31.08.2026. grozījumiem;
5.2.6. Izslēgts ar 31.08.2026. grozījumiem;
5.2.7. Izslēgts ar 31.08.2026. grozījumiem;
5.2.8. Izslēgts ar 31.08.2026. grozījumiem;
5.2.9. Vismaz 2 komunikāciju pieslēgvietas;
5.2.10. Automātiska papildinājuma moduļu diagnostika un integrācija;
5.2.11. Automātiska M-Bus, Modbus vai ekvivalenta pieslēguma līnijas frekvences diagnostika;
5.2.12. Izslēgts ar 31.08.2026. grozījumiem;
5.2.13. Darbība no barošanas baterijas vismaz 5 gadus;
5.2.14. Baterijas nomaiņa ir iespējama nebojājot rūpnīcas verificēšanas atzīmes un plombas;
5.2.15. Kalkulators aprīkots ar M-Bus, Modbus vai ekvivalentu moduli datu eksportam (minimālais lasīšanas periods 5 minūtes);
5.2.16. Kalkulators atbalsta vismaz šādus datu eksporta moduļus (neskaitot M-Bus un Modbus), kuri neietilpst uzstādīšanas/piegādes komplektā: LoRAWAN, RS485, RS232, analogās izejas;
5.2.17. Datu  komunikāciju moduļi var tikt mainīti nebojājot rūpnīcas verificēšanas atzīmes un plombas;

5.3. Prasības siltumenerģijas skaitītāju temperatūras devējiem:
5.3.1. 2-vadu, savietojami ar esošajām kabatiņām vai integrējami esošo kabatiņu vietās bez sistēmas pārbūves, kabeļu garumi ne mazāk kā 2 metri;
5.3.2. Temperatūras diapazons vismaz no + 1 0C līdz +130 0C;
5.3.3. Izslēgts ar 31.08.2026. grozījumiem.
5.4. Datu ievākšanas un eksporta (pārraides izmantot mobilo datu tīkla SIM karti) moduļi (logeri):
5.4.1. Logeri datu ieguvei no skaitītājiem caur M-Bus, Modbus vai ekvivalentu saziņas protokolu, piemēram, Teltonika Networks TRB143, Elvaco CMe2100 LTE vai ekvivalents;
5.4.2. Iekārta apvieno vienlaicīgu datu ieguves un uzkrāšanas (logera) un datu pārraides pa mobilo datu tīklu (gateway) funkcionalitāti, izslēdzot nepieciešamību pēc papildu starpniekiekārtām;
5.4.3. Iekārta spēj vienlaicīgi uzkrāt datus no vismaz 6 skaitītājiem izmantojot M-Bus, Modbus vai ekvivalentu protokola savienojumu ar tiem;
5.4.4. Bezvadu platjoslas piekļuve (WAN): Integrēts mobilo sakaru modulis (4G vai ekvivalents);
5.4.5. M-Bus, Modbus vai ekvivalenta protokola atbalsts datu ieguvei no M-Bus, Modbus vai ekvivalentiem enerģijas skaitītājiem;
5.4.6. Laika sinhronizācija precīzai datu laika zīmogošanai (time-stamping);
5.4.7. Kriptogrāfija: vismaz TLS 1.2/1.3 atbalsts MQTT un HTTPS protokoliem. Datu pārraidei jābūt nodrošinātai ar šifrēšanu (piem., TLS vai ekvivalents);
5.4.8. Datu arhivēšana: pietiekama iekšējā atmiņa datu buferēšanai, nodrošinot vismaz 24 stundu datu uzkrāšanu. Iekārtai jānodrošina lokāla datu uzkrāšana iekšējā atmiņā (ietilpst komplektā);
5.4.9. Datu integritātes KPI: Sistēmai jānodrošina funkcija "Store-and-Forward" – sakaru pārrāvuma gadījumā dati tiek lokāli arhivēti un pēc savienojuma atjaunošanas automātiski sinhronizēti. Pieļaujamais gada kumulatīvais datu zudums: < 1%;
5.4.10. Iekārtas barošana no atbilstoša barošanas avota (piem., līdzstrāvas vai maiņstrāvas), atbilstoši ražotāja risinājumam;
5.4.11. Elektroapgādes pieslēgums, barošanas ligzda un drošības automātslēdzis iekārtas barošanas bloka elektroapgādei ietilpst uzstādīšanas darbu komplektā;
5.4.12. Iekārtas temperatūras darba režīms vismaz no + 1 0C līdz +75 0C;
5.4.13. Iekārtas aizsardzības klase vismaz IP30;
5.4.14. Iekārtai ir vismaz viena ETH RJ45 datu tīkla ligzda, ja nepieciešams;
5.4.15. Komplektā SMA antena 4G/LTE tīkla savienojumam;
5.4.16. Iekārtai jānodrošina konfigurēšana un pārvaldība, izmantojot WEB saskarni vai ekvivalentu risinājumu;
5.4.17. Attālinātā vadība: Pilnvērtīgs attālinātās pārvaldības atbalsts, t.sk. FOTA vai ekvivalents – programmaparatūras atjauninājumu attālināta uzstādīšana, kā arī vēlama vadība ar SMS komandām kritisku situāciju novēršanai;
5.4.18. Iekārtai jānodrošina "agnostiska" integrācija (neatkarība no ražotāja mākoņpakalpojumiem). Datu sūtīšana jāatbalsta uz jebkuru trešo pušu enerģijas pārvaldības platformām, piemēram, Energodati.lv, izmantojot atvērtus standartus (piemēram MQTT, REST API, FTP).
5.4.19. Izslēgts ar 31.08.2026. grozījumiem.

6. Prasības Preču uzstādīšanai:
6.1. Izpildītājam jānodrošina, ka Preču uzstādīšanas darbus veic atbilstošas kvalifikācijas darbinieki, ievērojot saistošas darba aizsardzības prasības. Darbu izpildes laikā Izpildītājs ir atbildīgs par elektrodrošības un ugunsdrošības prasību ievērošanu.
6.2. Darbu laikā Izpildītājam jānodrošina būvju funkcionālā darbība, jāievēro tīrība un kārtība. Nepieciešamības gadījumā Izpildītājs ir atbildīgs par darba vides sagatavošanu (atbrīvošana no mēbelēm vai mēbeļu noklāšana ar nosegplēvēm un telpas uzkopšana pēc attiecīgo darbu pabeigšanas vai dienas beigās, ja darbs veicams vairākās dienās).
6.3. Pirms darbu veikšanas Izpildītājam ir  jāpārliecinās, ka darbu veikšanas rezultātā  tiek maksimāli saīsināts inženiersistēmu darbības pārtraukums un darbu rezultātā inženiersistēmām un ēkām netiks nodarīti bojājumi.
6.4. Pēc darbu izpildes Izpildītājs sagatavo un iesniedz Darbu nodošanas - pieņemšanas aktu kopā ar izpildshēmu.
6.5. Izpildītājs ir atbildīgs par atbilstošas darbu tehnoloģijas izvēli, Preču ražotāja tehnoloģisko norādījumu ievērošanu, saderīgu Preču un materiālu, darba rīku un mehānismu pielietošanu, kā arī par izpildāmo darbu apjomu uzmērīšanu uzdevuma veikšanai.

7. Citi nosacījumi:
7.1. Uzstādītās Preces, t.sk. to funkcionēšanai nepieciešamie sakaru risinājumi un datu tīkla iekārtas pāriet attiecīgā PII īpašumā.
7.2. Preču elektroenerģijas barošana jānodrošina izmantojot akumulatoru baterijas vai pastāvīgu pieslēgumu tīklam. Abu barošanas avotu veidu pieejamības gadījumā, prioritāri izvēloties pastāvīgu pieslēgumu tīklam, ja paredzamais akumulatora baterijas maiņas intervāls ir īsāks par 2 gadiem.
7.3. Preces  nedrīkst ievākt un nodot informāciju trešajām pusēm, izņemot gadījumos, kas saskaņoti ar Pasūtītāju un ir objektīvi nepieciešami Preču funkcionalitātes nodrošināšanai.
7.4. Preču garantijas laiks ir vismaz 48 (četrdesmit astoņi) mēneši. Preču neatliekamus remonta darbus monitorēšanas datu ieguves atjaunošanai Izpildītājs veic nekavējoties, bet ne ilgāk kā 48h laikā kopš Pasūtītāja paziņojuma par datu plūsmas no attiecīgā datu punkta pārtraukumu darba dienās un ne ilgāk kā 60h laikā brīvdienās un svētku dienās. Preču neatliekamos remontus garantijas perioda laikā Izpildītājs veic uz sava rēķina.
[bookmark: _Hlk181773489]  

 
Pielikumā: Objektu saraksts (Pielikums Nr. 3.3.)

